U-I-160/14, Up-556/14
Datum: 2015-09-10T00:00:00.000+02:00
ecli: ECLI:SI:USRS:2015:U.I.160.14
vrsta: zakon															posamični akt
zadeva: ocena ustavnosti in zakonitosti predpisov in drugih splošnih aktov															ustavna pritožba
objavljeno: Neobjavljeno | 10.09.2015
dokument: US30744
akt: Zakon o športu (Uradni list RS, št. 22/98) (ZSpo), 64. čl.

Ustavna pritožba zoper sodbo Vrhovnega sodišča št. II Ips 71/2013 z dne 17. 4. 2014 v zvezi s sodbo Višjega sodišča v Ljubljani št. II Cp 4079/2012 z dne 14. 11. 2012 in z II. in III. točko izreka sodbe Okrožnega sodišča v Ljubljani št. P 2622/2009-II z dne 2. 9. 2011
resitev: zavrnitev															nesprejem ustavne pritožbe
izrek: Pobuda za začetek postopka za oceno ustavnosti 64. člena Zakona o športu (Uradni list RS, št. 22/98) se zavrne.

 

Ustavna pritožba zoper sodbo Vrhovnega sodišča št. II Ips 71/2013 z dne 17. 4. 2014 v zvezi s sodbo Višjega sodišča v Ljubljani št. II Cp 4079/2012 z dne 14. 11. 2012 in z II. in III. točko izreka sodbe Okrožnega sodišča v Ljubljani št. P 2622/2009-II z dne 2. 9. 2011 se ne sprejme.
stavek: Ustavno sodišče pobudo za začetek postopka za oceno ustavnosti  zavrne, če od odločitve ni pričakovati rešitve pomembnega pravnega vprašanja.

 

Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
odlocitev: sklep
geslo: 1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
1.5.51.2.3 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker je zadeva majhnega pomena.
podlaga: Člen 26.2, 55.b.2, Zakon o Ustavnem sodišču [ZUstS]
vlagatelj: Športno društvo Šmartno - Ljubljana
datum_vloge: 2014-07-13T22:00:00.000Z
datum_odlocitve: 2015-09-09T22:00:00.000Z

# U-I-160/14-4

# Up-556/14-4

# 10. 9. 2015

## SKLEP

Ustavno sodišče je v postopkih za preizkus pobude in ustavne pritožbe Športnega društva Šmartno – Ljubljana, ki ga zastopa Bojana Hočevar - Frantar, odvetnica v Ljubljani, na seji 10. septembra 2015

### sklenilo:

**Pobuda za začetek postopka za oceno ustavnosti 64. člena Zakona o športu (Uradni list RS, št. 22/98) se zavrne.**

**Ustavna pritožba zoper sodbo Vrhovnega sodišča št. II Ips 71/2013 z dne 17. 4. 2014 v zvezi s sodbo Višjega sodišča v Ljubljani št. II Cp 4079/2012 z dne 14. 11. 2012 in z II. in III. točko izreka sodbe Okrožnega sodišča v Ljubljani št. P 2622/2009-II z dne 2. 9. 2011 se ne sprejme.**

## OBRAZLOŽITEV

Pobudnik izpodbija 64. člen Zakona o športu (ZSpo). Zatrjuje njegovo neskladje z 2., 4., 14., 33., 67. in 69. členom Ustave.

Pobudnik vlaga tudi ustavno pritožbo, s katero izpodbija sodbo Vrhovnega sodišča, ki je zavrnilo pobudnikovo revizijo zoper sodbo Višjega sodišča, ki je potrdilo odločitev sodišča prve stopnje, da se ugodi zahtevku na ugotovitev lastninske pravice Mestne občine Ljubljana na dveh zemljiščih, na katerih stoji športni objekt v Šmartnem. V ustavni pritožbi pritožnik zatrjuje kršitve človekovih pravic iz 14., 22., 23., 25., 33., 67. in 69. člena Ustave.

Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Pomembno ustavnopravno vprašanje, kadar se pobuda vlaga hkrati z ustavno pritožbo, pa je lahko samo tisto, ki je odločilno za sprejem ustavne pritožbe v obravnavo. Po oceni Ustavnega sodišča ta pobuda ne odpira pomembnih ustavnopravnih vprašanj, do katerih se Ustavno sodišče ne bi opredelilo že v odločbi št. U-I-210/98 z dne 28. 2. 2002 (Uradni list RS, št. 27/02, in OdlUS XI, 26), zato jo je Ustavno sodišče zavrnilo (1. točka izreka).

Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena ZUstS (2. točka izreka).

Ustavno sodišče je sprejelo ta sklep na podlagi drugega odstavka 26. člena in drugega odstavka 55.b člena ZUstS v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

mag. Miroslav Mozetič

Predsednik